
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 19 aprilie 2016               

PL-x  174/2016                     


AVIZ
asupra propunerii legislative privind acordarea gratuită de produse de igienă orală preşcolarilor şi şcolarilor din clasele I-VIII din învăţământul de stat şi privat
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind acordarea gratuită de produse de igienă orală preşcolarilor şi şcolarilor din clasele I-VIII din învăţământul de stat şi privat, trimisă cu adresa nr. P.l. x. 174 din 13 aprilie 2016 şi înregistrată cu nr. 4c-11/541 din 14 aprilie 2016.
Conform dispoziţiilor art.75 din Constituţia României, republicată şi ale art. 95 din Regulamentul Camerei Deputaţilor, republicat, Camera Deputaţilor este Cameră decizională. 
Senatul a respins propunerea legislativă în ședința din 5 aprilie 2016.

Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 19 aprilie 2016.

Propunerea legislativă are ca obiect de reglementare acordarea gratuită de produse pentru igienă orală preşcolarilor şi elevilor din clasele I-VIII din învăţământul de stat şi privat, fiind necesară introducerea unui program de susţinere a sănătăţii dentare având în vedere datele privind sănătatea dentară determinate de indicatori precum consumul de periuţe şi paste de dinţi. 

 Membrii Comisiei au examinat propunerea legislativă  supusă avizării, expunerea de motive şi avizul favorabil al Consiliului Legislativ nr.1382/29.12.2015. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a propunerii legislative.

În raport de obiectul şi conţinutul reglementării,  propunerea legislativă  face parte din categoria legilor ordinare. 
                               PREŞEDINTE,                                            SECRETAR,

                       Bogdan Liviu CIUCĂ                         Sorin Constantin STRAGEA
Consilier parlamentar, Alexandra Muşat

